PATVIRTINTA
Zarasų socialinės globos namų direktoriaus
2025 m. rugpjūčio 26 d. įsakymu Nr. 3-69



APSAUGOTO BŪSTO PASLAUGAI TEIKTI SKIRTO BŪSTO PATALPŲ NUOMOS
PIRKIMO SKELBIAMŲ DERYBŲ BŪDU SĄLYGOS

I. BENDROSIOS NUOSTATOS

1. Zarasų socialinės globos namai (toliau – Perkančioji organizacija) numato išsinuomoti įrengtus bei tenkinančius Perkančiosios organizacijos poreikius gyvenamuosius butus. Butas reikalingas Perkančiosios organizacijos apsaugoto būsto paslaugai vykdyti.

2. Perkančioji organizacija, vadovaudamasi „Dėl žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu“, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 (toliau – Tvarkos aprašas), Zarasų socialinės globos namų direktoriaus 2025 m. rugpjūčio 22 d. įsakymu Nr. 3-66 „Dėl Zarasų socialinės globos namų viešojo pirkimo komisijos sudarymo“,  Zarasų socialinės globos namų direktoriaus 2025 m. rugpjūčio 20 d. įsakymu Nr. 3-65 „Dėl apsaugoto būsto paslaugai teikti skirto būsto nuomos ekonominio ir socialinio pagrindimo patvirtinimo“, kviečia fizinius ir juridinius asmenis, (toliau – Kandidatas arba Nuomotojas), dalyvauti patalpų nuomos pirkime skelbiamų derybų būdu „Apsaugoto būsto paslaugai teikti skirto būsto patalpų nuomos pirkime“ (toliau – Pirkimas).

3. Šiame Apraše apibūdintas Perkančiosios organizacijos nuomojamas objektas, nustatytos Pirkimo sąlygos, Pirkimo paraiškos rengimo reikalavimai ir kiti Pirkimo dokumentai.

4. Apraše naudojama sąvoka „Patalpų nuomos (gyvenamojo buto) pirkimas“ reiškia visus įsipareigojimus, kuriuos turės įvykdyti Nuomotojas po to, kai su juo bus sudaryta Patalpų nuomos pirkimo sutartis (toliau – Pirkimo sutartis).

5. Pageidautina Pirkimo sutarties sudarymo data – 2025 m. spalio 1 d.

6. Apraše nesureguliuotiems klausimams tiesiogiai taikomos Tvarkos aprašo nuostatos. Jeigu Pirkimo dokumentuose nenustatyta kitaip, Pirkimo dokumentuose vartojamos sąvokos atitinka Tvarkos aprašo apibrėžtas sąvokas.

7. Pirkimas atliekamas Skelbiamų derybų būdu.

8. Pateikdamas paraišką, kandidatas sutinka su visais Pirkimo dokumentuose ir jų prieduose nustatytais reikalavimais. Kandidatai privalo atidžiai perskaityti visus Pirkimo dokumentų reikalavimus, jų priedus ir laikytis jose nustatytų reikalavimų.

9. Išlaidos, susijusios su dalyvavimu derybose, kandidatams nekompensuojamos.

10. [bookmark: page2]Informaciją teikia komisijos pirmininkė Valentina Ilčiukienė tel. 0640 27891, el. p. valentina.ilciukiene@gmail.com 

II. PIRKIMO OBJEKTAS IR PRIVALOMIEJI REIKALAVIMAI

12. Nuomojamų patalpų paskirtis – socialinės globos namų apsaugoto būsto paslaugos veiklai vykdyti (asmenims turintiems psichosocialinę ir (ar) intelekto negalią).

13. Patalpos (gyvenamasis butas ne mažiau kaip 1 (vieno) kambario turi būti Zarasų mieste. Butas turi atitikti Lietuvos Respublikos teisės aktuose nustatytas higienos normas gyvenamiesiems butams, taip pat atitikti apsaugoto būsto tvarkos aprašo normas. Buto lubos, sienos, grindų danga, durys bei langai turi būti tvarkingi, apdailos medžiagos, jų tvirtumas, techninės, estetinės ir eksploatacinės savybės turi atitikti gyvenamosios paskirties patalpoms keliamus reikalavimus.

14. Reikalavimai patalpoms nustatyti Aprašo 2 priede „Techninė specifikacija".

15. Pirkimas atliekamas skelbiamų derybų būdu. Nuomos pirkimo tikslas – išnuomoti 1 (vieno) kambario apsaugoto būsto paslaugai teikti ir sudaryti nekilnojamojo turto (buto) nuomos sutartį (toliau – Nuomos sutartis).

16. Buto nuomos terminas – 24 mėn. nuo pasirašytos nuomos sutarties dienos.

BI. PARAIŠKŲ RENGIMAS, PATEIKIMAS, KEITIMAS

17. Kandidatas, pageidaujantis išnuomoti nekilnojamąjį turtą ir dalyvauti derybose, pateikia Komisijai paraišką raštu, pasirašytą kandidato ar jo įgalioto asmens. Kandidatas paraišką pateikia pagal Aprašo 1 priede pateiktą formą. Paraišką sudaro kandidato raštu pateiktų dokumentų visuma:

17.1. nuosavybę patvirtinančių dokumentų kopijos, kadastro duomenų bylos kopija, patvirtintos teisės aktų nustatyta tvarka;

17.2. techniniai, ekonominiai ir kiti duomenys (pagal reikalavimus, nurodytus Pirkimo dokumentų Techninėje specifikacijoje), užpildant Pirkimo dokumentuose nurodytą paraiškos formą (Aprašo 1 priedas) ir pateikiant tai patvirtinančius dokumentus (jei reikalaujama);

17.3. įgalinimus patvirtinantys dokumentai, suteikiantys teisę asmeniui derėtis dėl nekilnojamojo turto (buto) nuomos (jei derybose dalyvauja Nuomininko įgaliotas asmuo);

17.4. nurodomos siūlomų nuomotis Patalpų apžiūrėjimo sąlygos (laikas, per kurį galima apžiūrėti patalpas, taip pat Kandidato įgalioto atstovo, į kurį galima kreiptis dėl nuomojamų patalpų apžiūrėjimo, pareigos, vardas, pavardė, adresas, telefono numeris ir el. pašto adresas);

17.5.nurodoma pradinė išnuomoti siūlomų Patalpų nuomos kaina eurais, išskyrus mokesčius už komunalines paslaugas;

17.6. nurodomas terminas, nuo kada faktiškai bus galima naudotis nuomojamomis Patalpomis (nurodyta data negali būti vėlesnė nei Apraše nurodyta data);

17.7. raštiškas Kandidato patvirtinimas, kad išnuomoti siūlomos Patalpos nėra išnuomotos, areštuotos, teisme nėra ginčų dėl jų, taip pat nėra kitų trečiųjų asmenų teisių ar pretenzijų į išnuomoti siūlomas Patalpas;

18. [bookmark: page3]Kandidatas gali pateikti tik vieną pasiūlymą. Alternatyvius pasiūlymus pateikti draudžiama.
19. Kandidato pasiūlymas bei kita korespondencija pateikiama lietuvių kalba. Jeigu pateikiami užsienio kalbomis surašyti dokumentai ar jų kopijos, kartu turi būti pateikti vertimų biuro patvirtinti dokumentų vertimai į lietuvių kalbą.

20. Pateikdamas paraišką, Kandidatas sutinka su Pirkimo dokumentų sąlygomis ir patvirtina, kad jo paraiškoje pateikta informacija yra teisinga ir apima viską, ko reikia norint tinkamai įvykdyti Pirkimo sutartį.

21. Kandidatai paraiškoje turi nurodyti, kokia paraiškoje pateikta informacija yra konfidenciali, jei tokia yra. Tokią informaciją sudaro komercinė (gamybinė) paslaptis ir konfidencialieji paraiškų aspektai. Informacija, kurią viešai skelbti įpareigoja Lietuvos Respublikos įstatymai, negali būti Kandidato nurodoma kaip konfidenciali, todėl, Kandidatui nurodžius tokią informaciją kaip konfidencialią, Perkančioji organizacija turi teisę ją skelbti. Konfidencialiais taip pat negali būti laikomi: Kandidato pavadinimas, kaina, taip pat kita informacija, kuri teisės aktų nustatyta tvarka turi būti skelbiama arba kitokiu būdu viešai prieinama visuomenei. Perkančioji organizacija gali kreiptis į Kandidatą prašydama pagrįsti informacijos konfidencialumą. Perkančioji organizacija, Komisija, jos nariai, ekspertai ir/ar kiti asmenys, nepažeisdami įstatymų reikalavimų, ypač dėl sudarytų sutarčių skelbimo ir informacijos, susijusios su jos teikimu dalyviams, negali tretiesiems asmenims atskleisti kandidato Perkančiajai organizacijai pateiktos informacijos, kurią Kandidatas pagrįstai nurodė kaip konfidencialią. Konfidencialius dokumentus Kandidatas nurodo paraiškos formoje, parengtoje pagal Aprašo 1 priedą.

22. Paraiška turi galioti 30 (trisdešimt) dienų. Jeigu paraiškoje nenurodytas jos galiojimo laikas, laikoma, kad ji galioja tiek, kiek numatyta Apraše. Paraiškų galiojimo laikotarpiui nepasibaigus, Perkančioji organizacija gali prašyti, kad Kandidatai pratęstų paraiškų galiojimą iki konkrečiai nurodyto laiko, pranešdama apie tai visiems Kandidatams. Jei Kandidatas iki Perkančiosios organizacijos nustatytos datos neatsako į Perkančiosios organizacijos prašymą pratęsti paraiškos galiojimą, laikoma, kad jis atmetė prašymą pratęsti paraiškos galiojimo terminą. Bet kokiu atveju paraiškos galiojimo termino pratęsimas nesuteikia teisės Kandidatui pakeisti paraiškos turinio.

23. Paraiška, pasirašyta Kandidato arba jo įgalioto asmens, turi būti pateikta asmeniškai ar paštu adresu Aušros g. 18B, Zarasai arba el. paštu zarasusgn@zarasusgn.lt iki 2025 m. rugsėjo 12 d. 11:00 val. Lietuvos laiku. Vėliau gautos paraiškos nebus priimamos ir nagrinėjamos.

24. Perkančioji organizacija neatsako už pašto vėlavimą ar kitus nenumatytus atvejus, dėl kurių paraiškos nebuvo gautos ar gautos pavėluotai. Pavėluotai gautos paraiškos grąžinamos Kandidatams registruotu laišku.

25. Kandidatas iki galutinio paraiškų pateikimo termino turi teisę pakeisti, papildyti arba atšaukti savo paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu Perkančioji organizacija jį gauna pateiktą raštu iki paraiškos pateikimo termino pabaigos.
26. Paraiškos negali teikti Zarasų socialinės globos namų darbuotojai ir/ar jų šeimos nariai.

IV. PIRKIMO DOKUMENTAI IR JŲ TEIKIMAS

27. Apie patalpų nuomos pirkimą skelbiama bent vienoje visuomenės informavimo priemonėje. Su nuomos pirkimo procedūromis susiję dokumentai skelbiami Zarasų socialinės globos namų tinklapyje: https://zarasusgn.lrv.lt/ skiltyje „Naujienos“.

V. PIRKIMO DOKUMENTŲ PAAIŠKINIMAS IR PATIKSLINIMAS

26. [bookmark: page4]Kandidatas gali raštu prašyti, kad Perkančioji organizacija paaiškintų apie nuomos pirkimo procedūras ir reikalingus pateikti dokumentus. Perkančioji organizacija raštu atsako į kiekvieną Kandidato pateiktą prašymą paaiškinti procedūras, jeigu prašymas gautas ne vėliau kaip prieš 3 (tris) darbo dienas iki paraiškų pateikimo termino pabaigos.

28. Perkančioji organizacija į raštu gautą prašymą paaiškinti pirkimo procedūras atsako ne vėliau kaip per 3 (tris) darbo dienas nuo jo gavimo dienos. Visi paaiškinimai siunčiami raštu. Atsakymas turi būti išsiųstas ne vėliau nei likus 2 (dviem) dienom iki paraiškų termino pateikimo pabaigos.

29. Nesibaigus paraiškų pateikimo terminui, Perkančioji organizacija savo iniciatyva turi teisę raštu paaiškinti (patikslinti) pirkimo procedūras. Tokie paaiškinimai (patikslinimai) patalpinami Zarasų socialinės globos namų tinklapyje: https://zarasusgn.lrv.lt/ skiltyje „Naujienos“, ne vėliau kaip likus 3 (trims) darbo dienoms iki paraiškų pateikimo termino pabaigos. Vadovaujantis protingumo kriterijumi, gali būti nukeltas paraiškų pateikimo terminas.

30. Perkančioji organizacija, paaiškindama ar patikslindama pirkimo procedūras, privalo užtikrinti Kandidatų anonimiškumą, t. y. privalo užtikrinti, kad Kandidatas nesužinotų kitų Kandidatų, dalyvaujančių Pirkimo procedūrose, pavadinimų ir kitų rekvizitų.

31. Jeigu Perkančioji organizacija pirkimo procedūras raštu paaiškina (patikslina) ir negali paaiškinimų (patikslinimų) pateikti taip, kad paaiškinimai būtų išsiųsti Kandidatams ne vėliau kaip likus 3 (trims) darbo dienoms iki paraiškų pateikimo termino pabaigos, ji pratęsia paraiškų pateikimo terminą tiek, kad Kandidatai, rengdami paraiškas, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama raštu visiems Kandidatams, kuriems buvo išsiųsti pasiūlymai teikti paraiškas.

VI. KANDIDATŲ ATRANKA DERYBOMS, KVIETIMAS DERĖTIS IR DERYBOS

32. Pateiktas paraiškas su priedais nagrinėja ir vertina Komisija. Paraiškos nagrinėjamos ir vertinamos konfidencialiai, nedalyvaujant paraiškas pateikusių Kandidatų atstovams.

33. Komisija nagrinėja:
33.1. ar paraiška atitinka Apraše nustatytus reikalavimus;

33.2. ar siūlomos išnuomoti Patalpos atitinka Techninę specifikaciją ir kitus Aprašo reikalavimus.

33.3. Iškilus klausimų dėl paraiškų turinio ir Komisijai paprašius, Kandidatai iki derybų pradžios, privalo pateikti papildomus paaiškinimus ir patikslinimus, nekeičiant paraiškos turinio.

34. Komisija atmeta Kandidato paraišką, jeigu:

34.1. Kandidatas kartu su paraiška nepateikė reikalaujamų dokumentų ar  informacijos arba jos nepatikslino iki nustatyto laiko;

34.2. Paraiška (taip pat nuomojamas butas) neatitinka Apraše nustatytų reikalavimų;
34.3. Kandidatas pateikė melagingą informaciją.

35. Komisija ne vėliau kaip per 5 (penkias) darbo dienas pateikia Kandidatui motyvuotą atsakymą, kodėl Kandidato paraiška atmetama.

36. Kandidatus, kurių paraiškos nebuvo atmestos, Komisija ne vėliau kaip per 5 (penkias) darbo dienas raštu pakviečia į derybas, nurodydama: tikslią datą, tikslų derybų laiką ir vietą, preliminarią derybų procedūrų eigą ir dienotvarkę bei kt. aktualią informaciją.

37. Derybų procedūrų metu Komisija:
37.1. derasi su kiekvienu Kandidatu atskirai;
37.2. nustato derybų su Kandidatais eilę;

[bookmark: page5]37.3. tretiesiems asmenims negali atskleisti jokios iš Kandidato gautos informacijos be jo sutikimo, neinformuoja Kandidato apie susitarimus su kitais Kandidatais.
38. Visiems Kandidatams taikomi vienodi reikalavimai, suteikiamos vienodos galimybės ir pateikiama vienoda informacija.

39. Derybos protokoluojamos. Derybų protokolą pasirašo Komisijos pirmininkas, jos nariai ir Kandidatas, su kuriuo derėtasi, arba jo įgaliotas atstovas.

40. Derybų metu Komisija derasi dėl techninių, ekonominių ir kitokių Apraše nustatytų reikalavimų, taip pat dėl kainos, siekdama Perkančiajai organizacijai ekonomiškai naudingiausio rezultato.

41. Pasibaigus deryboms, Komisija gali priimti galutinį sprendimą dėl laimėjusio pasiūlymo ne anksčiau kaip po 3 (trijų) darbo dienų nuo pranešimo apie derybų rezultatus (nurodant derybas laimėjusį Kandidatą) išsiuntimo Kandidatams dienos, išskyrus atvejį, kai derybose dalyvauja vienas kandidatas.

42. Komisija galutinį sprendimą priima išnagrinėjusi Kandidatų pretenzijas ir skundus, jeigu tokių buvo gauta.

43. Kiekvienas Pirkimu suinteresuotas Kandidatas, kuris mano, kad Perkančioji organizacija nesilaikė Aprašo nuostatų ir pažeidė ar pažeis jo teisėtus interesus, turi teisę pareikšti pretenziją. Komisijai pranešus apie derybų rezultatus, pretenzija turi būti pareikšta raštu per 5 (penkias) darbo dienas nuo perkančios organizacijos paskelbimo apie priimtą sprendimą dienos.

44. Jeigu Kandidato rašytinė pretenzija gauta iki sprendimo apie derybas laimėjusį Kandidatą pranešimo išsiuntimo, Komisija privalo sustabdyti Pirkimo procedūras, iki išnagrinės šią pretenziją ir priims dėl jos sprendimą.

45. Jeigu dėl pretenzijų nagrinėjimo pratęsiami nustatyti Pirkimo procedūrų terminai, apie tai Komisija išsiunčia Kandidatams, su kuriais deramasi, pranešimus, nurodydama terminų nukėlimo priežastį.

46. Komisija privalo išnagrinėti pretenzijas ir priimti motyvuotą sprendimą ne vėliau kaip per 5 (penkias) darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiajam Kandidatui apie priimtą sprendimą. Išnagrinėjus pretenziją, Pirkimo procedūros tęsiamos.

47. Kandidatas Komisijos sprendimus ar sprendimus dėl išnagrinėtų pretenzijų (skundų) gali apskųsti teismui.

48. Derybų su Kandidatu pabaiga įforminama derybų protokolu.

49. Priėmusi galutinį sprendimą dėl derybas laimėjusio Kandidato, Komisija nedelsdama (ne vėliau kaip per 3 darbo dienas) praneša derybas laimėjusiam Kandidatui derybų rezultatus.

50. Pirkimo procedūros nutraukiamos esant bent vienai iš šių aplinkybių:

50.1. kai atsiranda aplinkybių, dėl kurių Pirkimas tampa nenaudingas ar neteisėtas, o jų iš anksto nebuvo galima numatyti;

50.2. kai nesutariama dėl Pirkimo kainos ar kitų sąlygų;

50.3. kai Kandidatas atsisako pasirašyti Pirkimo sutartį ir nėra kito Kandidato, kuris atitiktų Apraše nustatytus reikalavimus.

VII. VERTINIMO KRITERIJAI

51. [bookmark: page6]Komisijos neatmestos paraiškos (kartu su derybų metu protokoluose užfiksuotais patikslinimais/pakeitimais) vertinamos pagal mažiausios kainos kriterijų.

VIII. PIRKIMO SUTARTIS

52. Perkančioji organizacija, gavusi iš Komisijos Pirkimo ataskaitą ir nuomojamų butų dokumentus, ne vėliau kaip per 3 darbo dienas turi nustatyti Pirkimo sutarties pasirašymo vietą, dieną, tikslų laiką ir apie tai pranešti derybas laimėjusiam Kandidatui. Jeigu Kandidatas, kuriam buvo pasiūlyta sudaryti Pirkimo sutartį, raštu atsisako ją sudaryti arba iki Perkančios organizacijos nurodyto laiko neatvyksta sudaryti Pirkimo sutarties ir nepateikia motyvuoto pasiteisinimo, kodėl neatvyko, arba atsisako sudaryti Pirkimo sutartį derybose sutartomis sąlygomis, arba atvyksta pasirašyti Pirkimo sutartį, bet jos nepasirašo ir nepateikia svarių motyvų, laikoma, kad jis atsisakė sudaryti Pirkimo sutartį. Tokiu atveju Komisija siūlo sudaryti Pirkimo sutartį antrajam Kandidatui, kurio pasiūlymas pagal derybų rezultatus yra geriausias po atsisakiusiojo sudaryti Pirkimo sutartį.

53. Derybas laimėjęs Kandidatas prie Pirkimo sutarties turi pridėti žemiau nurodytų dokumentų nustatyta tvarka patvirtintas kopijas:

53.1 nuosavybės teisę į nekilnojamuosius daiktus patvirtinančių dokumentų;

53.2 kadastrinių matavimų bylos;
53.3 Pirkimo sutarties kaina derybų metu šalių suderėta Patalpų (buto) nuomos
kaina.

IX. PRIEDAI

54. Priedai:
1 priedas – Paraiškos forma;
2 priedas – Techninė specifikacija;
3 priedas – Sutarties projektas.

Zarasų socialinės globos namų patalpų
(gyvenamojo buto) nuomos
pirkimo tvarkos aprašo
1 priedas

Zarasų socialinės globos namams

GYVENAMOJO BUTO NUOMOS PIRKIMO SKELBIAMŲ DERYBŲ BŪDU
PARAIŠKA
____________
(data)
_____________
(sudarymo vieta)

	Kandidato vardas, pavardė arba Kandidato pavadinimas (jeigu dalyvauja ūkio subjektų grupė, surašomi visi dalyvių adresai
	

	Kandidato adresas (jeigu dalyvauja ūkio subjektų grupė, surašomi visi dalyvių adresai)
	

	Telefono numeris
	

	El. pašto adresas
	

	Kontaktinis asmuo (vardas, pavardė, pareigos)
	



1. Pažymime, kad sutinkame su visomis pirkimo sąlygomis, nustatytomis šiame Apraše (jų paaiškinimuose, papildymuose).

2. Patvirtiname, kad paraiškoje pateikta informacija yra teisinga, nėra įtraukta jokių nuostatų prieštaraujančių Pirkimo dokumentų nuostatoms.

3. Patvirtiname, kad siūlomas išnuomoti Butas nėra areštuotos, jau išnuomotas ir siūlomas išnuomoti Butas visiškai atitinka Aprašo nurodytus reikalavimus, tarp jų ir Aprašo 2 priede nurodytus reikalavimus:

	Patalpų pavadinimas (adresas)
	
	Plotas, kv. m.

	
	
	

	
	
	

	4*. Siūloma mėnesinė fiksuota
	išnuomoti buto nuomos kaina:_____________________________


__________________________________________________________(skaičiais ir žodžiais) eurų.

· Už komunalines paslaugas (mokesčiai už šaltą ir karštą vandenį, elektros energiją, dujas, šiluminę energiją, šiukšlių išvežimą) bus apmokama pagal Nuomotojo pateiktas sąskaitas.

· Į kainą turi būti įskaičiuoti visi Lietuvoje galiojantys mokesčiai ir visos su nuoma susijusios išlaidos, taip pat ir 21 proc. PVM (jei taikomas).

5. Siūlomo išnuomoti Patalpoms (butu) faktiškai bus galima pradėti naudotis nuo

_____________________________________________________________________.

(nurodyti datą nuo - iki)

6. Dėl patalpų apžiūrėjimo kreiptis į: __________________________________________

_________________________________________________________________(atsakingo asmens
vardas, pavardė, adresas, telefono numeris, el. pašto adresas).
7. Kitos sąlygos (informacija):________________________________________________
____________________________________________________________________________

8. Šiame pasiūlyme yra pateikta ir konfidencialios informacijos (pildyti jei reikalinga). Nuomotojas negali nurodyti, kad konfidencialus yra visas pasiūlymas:




	Eil. Nr.
	Pateikto dokumento pavadinimas
	Dokumentų puslapių skaičius

	
	
	

	
	
	

	
	
	




9. Kartu su paraiška pateikiami šie dokumentai (turi būti pateikti visi dokumentai, kurie, Kandidato nuomone, yra reikšmingi atliekant paraiškos vertinimą pagal mažiausios kainos kriterijus, kaip nurodyta Pirkimo dokumentų III skyriuje „Paraiškų parengimas, pateikimas, keitimas“:

	Eil. Nr.
	Pateikto dokumento pavadinimas
	Dokumentų puslapių skaičius

	
	
	

	
	
	

	
	
	



____________________	_______________	__________________________
(Kandidato arba jo įgalioto	(Parašas)	(Vardas ir pavardė)
asmens pareigų pavadinimas)
[bookmark: page9][bookmark: _Hlk207028820]Zarasų socialinės globos namų patalpų
(gyvenamojo buto) nuomos
pirkimo tvarkos aprašo
2 priedas

TECHNINĖ SPECIFIKACIJA

1. Bendrieji reikalavimai:
1.1. Patalpų (gyvenamojo buto) buvimo vieta – Zarasų miestas.

1.2. pageidaujama išsinuomoti 1 (vieno) kambario butą, nuomojamo buto paskirtis – teikti apsaugoto būsto paslaugas (asmenims su psichosocialine ir (ar) intelekto negalia).

1.3. Patalpų (gyvenamojo buto) nuomos sutartis privalo būti registruojama VĮ Registrų centro Nekilnojamojo turto registre.

1.4. Patalpose (bute) neturi būti deklaruotų asmenų. Sutarties galiojimo laikotarpiu neatšaukiamai turi būti suteikta teisė (Lietuvos Respublikos teises aktų nustatyta tvarka) registruoti išnuomotose patalpose nuomininko buveinę ar deklaruoti paslaugų gavėjų gyvenamąją vietą.

1.5. Patalpos (gyvenamas butas) turi atitikti Lietuvos Respublikos teisės aktuose nustatytas higienos normas gyvenamosioms patalpoms. Patalpų lubos, sienos, grindų danga, durys bei langai turi būti tvarkingi, apdailos medžiagos, jų tvirtumas, techninės, estetinės ir eksploatacinės savybės turi atitikti gyvenamosioms patalpoms keliamus reikalavimus.

1.6. Patalpos (gyvenamasis butas) negali būti rūsyje, pusrūsyje (cokoliniuose aukštuose) arba pastatuose (išskyrus daugiabutį gyvenamąjį namą), kuriuose veikia kitos socialinių paslaugų, sveikatos priežiūros, švietimo ar ugdymo įstaigos.
1.7. Patalpose (gyvenamajame bute) turi būti: gyvenamasis kambarys, virtuvė, tualetas, vonios kambarys.

1.8. Baldai gyvenamajame kambaryje – privalumas.
1.9. Pilnai sukomplektuota ir apstatyta virtuvė  (virtuviniai baldai, kaitlentė, orkaitė, plautuvė, šaldytuvas – privalumas.
1.10. Virtuvėje esantys įrenginiai, inventorius turi būti techniškai tvarkingi.
1.11. Vonios kambaryje turi būti kriauklė, įrengta dušo kabina arba vonia, veidrodis ir veikianti techniškai tvarkinga automatinė skalbimo mašina.
1.12. Buto bendras plotas turi būti ne mažesnis kaip 20 m2 ir ne didesnis kaip 50 m2..
2. Kiti reikalavimai susiję su eksploatacinėmis išlaidomis:

2.1. Perkančioji organizacija (nuomininkas) už komunalines paslaugas (mokesčius už šaltą ir karštą vandenį, elektros energiją, dujas, šiluminę energiją, šiukšlių išvežimą) apmoka pagal Nuomotojo pateiktas sąskaitas.

2.2. Į kainą turi būti įskaičiuoti visi Lietuvoje galiojantys mokesčiai ir visos su nuoma susijusios išlaidos, taip pat ir 21 proc. PVM (jei taikomas);

2.3. Patalpų (gyvenamojo buto) nuomos sutarties sudarymo dieną nuomotojas turi būti sumokėjęs visus mokesčius už komunalines paslaugas, karštą ir šaltą vandenį, elektros ir šiluminę energiją, dujas, vietinę rinkliavą ir kt. mokesčius.


________________

BUTO NUOMOS SUTARTIS

2025 m. _________________ mėn. ______ d.,
 Zarasai

Zarasų socialinės globos namai, į. k. 190797130, atstovaujami direktorės Daivos Dūdėnienės, veikiančios pagal globos namų nuostatus, toliau vadinamas “Nuomininku" iš vienos pusės, ir  – __________, dok. Nr. ____________, toliau vadinamas "Nuomotoju", iš kitos pusės, sudarėme šią sutartį. 
1. Sutarties dalykas 
1.1. Šia sutartimi Nuomotojas įsipareigoja perduoti Nuomininkui nuomos teise naudotis žemiau nurodytomis (gyvenamosiomis) patalpomis, esančiomis ________________________________________, bei baldus ir buitinę techniką, kurie yra nurodyti priėmimo – perdavimo akte ir/arba užfiksuoti foto nuotraukose. 
1.2. Nuomininkas įsipareigoja patalpas priimti ir jomis naudotis šioje sutartyje nustatytomis sąlygomis, mokėti Nuomotojui nuomos mokestį bei vykdyti visas savo prievoles pagal šią sutartį. 
1.3. Nuomininkas įsipareigoja naudoti nuomojamas patalpas tiktai pagal tiesioginę jos paskirtį ir be raštiško Nuomotojo leidimo nesubnuomoti nuomojamų patalpų ar jų dalies. Nuomininku (-ais) yra laikomi asmenys nurodyti buto nuomos sutartyje. 
1.4. Patalpų nuomos terminas nustatomas nuo ________________  iki  _________________
1.5. Nuomininkas taip pat rezervuoja butą nuo ________________ d. iki _______________., sumokėdamas _______ (dalį užstato).
2. Sutarties šalių pareigos 
2.1. Nuomotojas įsipareigoja:
2.1.1. Nuomos laikui, perduoti Nuomininkui švarias, tvarkingas, atitinkančias sanitarinius, priešgaisrinės apsaugos reikalavimus patalpas.
2.1.2. Nuomotojas neturi teisės įeiti į nuomojamas patalpas be išankstinio Nuomininkų įspėjimo. Nuomotojas turi įspėti Nuomininkus apie atvykimą vėliausiai prieš 2 dienas prieš atvykstant. Nuomotojas gali be išankstinio įspėjimo atvykti į patalpas šiais atvejais: gaisras, vagystė, patalpų užliejimas ir force majour atvejis.
2.1.3. Prireikus Nuomotojo iniciatyva Nuomininkų sutikimu Nuomotojas atlieka nuomojamųjų patalpų einamąjį remontą savo lėšomis.
2.1.4. Nuomotojas privalo užtikrinti normalų centralizuotą inžinerinių tinklų (elektros, vandentiekio, kanalizacijos, telefono-jeigu yra) ir šiluminių tinklų funkcionavimą, taip pat galimybę jais naudotis.
2.1.5. Nuomotojas neatsako už Nuomininkui padarytą žalą, jei tai atsitiko ne dėl Nuomotojo kaltės. 
2.1.6. Nuomotojas pasilieka teisę įeiti į butą suderintu laiku tam, kad atlikti patikrinimą, reikalingą remontą, parodyti potencialiems nuomininkui, pirkėjams ar darbininkams. Kai įmanoma, Nuomotojas turi įspėti Nuomininką apie atvykimą prieš dieną.

2.2. Nuomininkas įsipareigoja: 
2.2.1. Nuomininkas privalo apmokėti Nuomotojui faktines eksploatacines išlaidas už šildymą, vandenį, elektros energiją ir kitas paslaugas, pagal skaitiklius arba gautas sąskaitas už suteiktas paslaugas.
2.2.2. Šioje sutartyje nustatyta tvarka mokėti Nuomotojui nuomos mokestį; 
2.2.3. Draudžiama be raštiško Nuomotojo leidimo apgyvendinti šunis, kates ar kitus gyvūnus. 
2.2.4. Sutartyje nustatytomis sąlygomis tinkamai eksploatuoti nuomojamas patalpas pagal šioje sutartyje nustatytą paskirtį. Atsiradus nuomojamų patalpų taip pat ir buitinės technikos, bei bute esančių prietaisų ženkliems pakeitimams, pažeidimams, dėl Nuomininkų kaltės, atlyginti padarytą žalą pagal esamą tų daiktų/įrangos/buto remonto rinkos kainą. Žala atlyginama iš sumokėto užstato sumos, nurodytos 3.2 punkte arba jos nepakankant, sumokant papildomai pagal Nuomotojo pateiktą sąskaitą faktūrą. Nuomininkai neatsako už matomus ženklius nuomojamų patalpų ir buitinės technikos pažeidimus, kurie atsirado ne dėl Nuomininkų kaltės (pažeidimai nuomos laikotarpio pradžioje yra nurodyti Priėmimo-perdavimo akte ir/arba užfiksuoti foto nuotraukose).
2.2.5. Apmokėti visas paslaugas, kurias atskirai užsako Nuomininkai (paslaugos privalo būti užsakomos su Nuomotojo sutikimu). 
2.2.6.  Nuomininkai neatsako už Nuomotojui padarytą žalą, jei tai atsitiko ne dėl Nuomininkų kaltės. 
2.2.7. Nuomininkai turi griežtai laikytis priešgaisrinės apsaugos, sanitarijos ir higienos reikalavimų, palaikyti tvarką ir švarą nuomojamoje patalpoje. 
2.2.8. Sutarties galiojimui pasibaigus, jeigu sutartis šalių susitarimu yra nepratęsiama, perduoti Nuomotojui patalpas švarias ir tvarkingoje būklėje. Jeigu pasibaigus nuomos terminui Nuomininkai palieka patalpas nešvarias ar netvarkingas, patalpų valymo išlaidos bus išskaičiuotos iš užstato, kuris nurodytas 3.2 punkte.
2.2.9. Nuomininkų iniciatyva Nuomotojo sutikimu Nuomininkai turi teisę daryti nuomojamų patalpų einamąjį remontą savo lėšomis, tik iš anksto suderinę tai su Nuomotoju.
2.2.10. Nuomininkai įsipareigoja suteikti Nuomotojui ar jo atstovui galimybę patekti į nuomojamą butą, iš anksto suderinus atvykimo laiką, patikrinimo ar buto aprodymo kitiems potencialiems nuomininkui tikslais.
2.2.11. Nuomininkai įsipareigoja geranoriškai bendradarbiauti su Nuomotoju ar jo atstovu rodant butą potencialiems nuomininkui. 

3. Nuomos kaina ir atsiskaitymų tvarka

3.1. Nuomos mokestis už nuomojamas patalpas yra ____________ Eur 00 ct) už kalendorinį mėnesį. 
3.2. Nuomos sutarties pasirašymo metu yra mokamas užstatas už butą kuris yra __________ Eur 00 ct). Jeigu iš karto sumokama tik dalis užstato, likusios užstato dalies sumokėjimo terminas nurodomas sutarties pastabose.
3.3. ________________________ apmoka buto civilinės atsakomybės ir turto draudimo išlaidas, pagal atskirai pateikiamą draudimo poliso sąskaitą.
3.4. Pasibaigus  nuomos sutarties terminui, sumokėtas užstatas, kuris nurodytas 3.2 punkte bus grąžintas per 3 darbo dienas  Nuomininkui, kai Nuomininkai atliks visus mokėjimus susijusius su komunalinėmis paslaugomis, bei kitomis, papildomomis Nuomininko užsakytomis paslaugomis ir po pilno Nuomininko Buto atlaisvinimo ir priėmimo-perdavimo akto pasirašymo dienos su sąlyga, kad Butas po jo atlaisvinimo bus grąžintas švarus ir tvarkingas. Jei butas nebus sutvarkytas ir pilnai išvalytas Nuomininkas sumoka _____ Eur valymo išlaidas. Nuomininkui nutraukus sutartį anksčiau numatyto termino, užstatas negražinamas.
3.5. Nuomos mokestis yra mokamas už einamą mėnesį iki einamojo mėnesio ______ dienos (imtinai). 
3.6.  Mokestis už komunalines ir kitas paslaugas bei renovacijos įmokos už praėjusį mėnesį yra mokamas iki einamojo mėnesio ______ dienos (imtinai). 
3.7. Jeigu Nuomininkas numatytu nuomos mokėjimo laikotarpiu planuoja išvykti iš šalies ar dėl kitų priežasčių negalės sumokėti nuomos mokesčio numatytu terminu, tada nuomos mokestis ir visi mokėjimai už papildomas paslaugas privalo būti atlikti iki išvykimo dienos.
3.8. Mokestis už nuomą ir užstatas, kuris yra nurodytas 3.2 punkte yra mokamas pavedimu į nurodytą banko sąskaitą.

4. Atsakomybė už prievolių pažeidimą

4.1. Jeigu Nuomininkai nemoka nuomos mokesčio laiku, ar pažeidžia mokesčio arba pateiktų sąskaitų apmokėjimo sąlygas, tokiu atveju Nuomotojas turi teisę skaičiuoti 0,2 (dvi dešimtąsias) procento dydžio delspinigius už kiekvieną uždelstą dieną nuo nesumokėtos sumos. Jeigu Nuomininkai vėluoja sumokėti vieno mėnesio nuomos mokestį, (kuris nurodytas Sutarties 3.1 punkte) 14 kalendorinių dienų, Nuomotojo iniciatyva sutartis gali būti nutraukta vienašališkai, tokiu atveju Nuomininkai praranda sumokėtą užstatą, kuris yra nurodytas 3.2 punkte.
4.2. Šioje sutartyje nustatytų delspinigių sumokėjimas neatleidžia sutarties šalių nuo prievolių įvykdymo iki sutarties galiojimo pabaigos. 

5. Kitos sutarties sąlygos

5.1. Nuomininko draudimas. 
5.1.1. Butas yra apdraustas tik bendruoju turto ir civilinės atsakomybės draudimu. Nuomotojas nėra atsakingas už bet kokius Nuomininko nuosavybės praradimus. Nuomininkai supranta tai ir sutinka nereikšti tokių pretenzijų dėl jokių praradimų ar sugadinimų Nuomotojui. Nuomininkas sutinka įsigyti papildomą draudimą – savo sąskaita – pakankamą apsaugoti save ir jo turtą nuo ugnies, vagystės sugadinimo, elektronikos gedimo ar kitos žalos. Jis supranta, kad jeigu jis neįsigyja draudimo, tai yra jo paties atsakomybė ir tik jis pats yra atsakingas už galimas pasėkmes.
5.2.  Pasišalinimas iš buto.
5.2.1. Jeigu Nuomininkai palieka butą negyvenamu 15 dienų ir ilgiau nesumokėjęs nuomos iš anksto už tą mėnesį, arba būdamas skolingas ankstesnio mėnesio nuomos sumą, Nuomotojas turi teisę perimti butą ir uždrausti Nuomininkui grįžti. Nuomotojas taip pat turi teisę pašalinti iš buto bet kokius Nuomininkui priklausančius daiktus, kurie yra likę bute ir saugoti juos Nuomininko sąskaita.
5.3.  Užsirakinimas arba raktų pametimas.
5.3.1. Jeigu Nuomininkai užsirakina bute arba negali patekti į jį savo pačių pastangomis, jie gali kreiptis į profesionalią avarinio atrakinimo tarnybą arba Nuomotoją, kad juos įleistų. Bet kuriuo atveju, Nuomininkas yra atsakingas už visus, reikiamus sumokėti mokesčius ir/arba padarytą žalą.
6. Sutarties galiojimas
6.1. Nuomotojas neturi teisės vienašališkai nutraukti šios sutarties prieš pasibaigiant nuomos terminui, išskyrus šioje sutartyje numatytus atvejus. 
6.2. Nuomininkai turi teisę vienašališkai nutraukti nuomos sutartį, anksčiau numatyto termino. Tokiu atveju Nuomininkai praranda sumokėtą užstatą.
6.3. Nuomininkai nusprendę nutraukti nuomos sutartį anksčiau numatyto termino apie tai privalo prieš mėnesį arba kaip įmanoma anksčiau informuoti Nuomotoją.


7. Baigiamosios nuostatos

7.1. Ši sutartis įsigalioja nuo jos pasirašymo momento ir galioja iki šalys įvykdys visus su ja susijusius įsipareigojimus.
7.2. Visi šios sutarties sąlygų pakeitimai ir papildymai galioja tik tuo atveju, jei jie yra įforminami raštu ir pasirašyti abiejų šalių.
7.3. Visi ginčai, kilę iš šios sutarties sprendžiami derybų keliu. Šalims nesusitarus geruoju, ginčas gali būti perduotas nagrinėti teismui Lietuvos Respublikos įstatymų nustatyta tvarka.
7.4. Sutartis pasirašyta dviem egzemplioriais lietuvių kalba, turinčiais vienodą juridinę galią.

Pastabos, papildymai, pakeitimai:
__________________________________________________________________________________________________________________________________________________________________________________________________________________________________________________________________

Šalių rekvizitai: 

	Nuomotojas:

Vardas, pavardė ......................................

Parašas ....................................................

Telefonas: ...............................................

El. p.: ......................................................




	Nuomininkas:

Zarasų socialinės globos namai
Aušros g. 18B, 32133 Zarasai
Įm. k. 190797130

A. s. LT684010040300070016
AB Luminor bankas
Banko kodas 40100
Tel.: (0-385) 46650
El. p.: zarasusgn@zarasusgn.lt 

Direktorė Daiva Dūdėnienė 	                       

Parašas......................................                      

Data...........................................	                
A.V.      



